|  |
| --- |
| **Marijampolės miesto seniūnija** |
| Seniūnijos administracija R. Juknevičiaus g. 28 |
| Savivaldybė | Marijampolės savivaldybė |
| Centras | Marijampolė |
| Adresas | R. Juknevičiaus g. 28 |
| Seniūnas | Dalė Sabaliūnienė |
|  |
|  |
|  |

**Marijampolės miesto seniūnija** – administracinis-teritorinis vienetas, viena iš seniūnijų, esančių Marijampolės savivaldybėje, apimančių Marijampolės miestą. Seniūnijoje gyventojams teikiamos viešojo administravimo ir viešosios paslaugos, tenkinant vietos bendruomenės poreikius bei interesus.

Geografija
----------

Seniūnija užima visą Marijampolės miestą. Teritorija apima miesto dalis: Degučius, Kareivines, Kvietiškį, Laikštę, Mokolus, Nartą, Pabaigus, Skaisčiūnus, Steponiškes, Tarpučius, Triobiškius.

Istorija
--------

2023 m. gegužės 29 d. Marijampolės savivaldybės taryba priėmė sprendimą įsteigti vieną Marijampolės miesto seniūniją vietoje naikinamų trijų – Degučių, Mokolų ir Narto seniūnijų, kuriose atitinkamai gyveno 16 209, 10 109 ir 10 409 žmonės (2021 m. surašymo duomenimis). Seniūnijos buveine parinkta R. Juknevičiaus g. 28. Tai buvusios Degučių seniūnijos patalpos. Parengtai savivaldybės įstaigų optimizacijai nepritarė opozicija: užuot kūrus naują darinį, būtų užtekę seniūnijų darbuotojus priskirti jų veiklos pobūdžiui atitinkantiems savivaldybės administracijos skyriams. Siekiant išsiaiškinti gyventojų nuomonę (pritarimą arba nepritarimą) dėl šių seniūnijų sujungimo į vieną bendrą seniūniją, liepos 10-14 d. paskelbta savivaldybės gyventojų, kurių gyvenamoji vieta buvo deklaruota Degučių, Mokolų ir Narto seniūnijose, apklausa. Vykusioje apklausoje gyventojai dalyvavo vangiai – savo nuomonę pareiškė vos 79 gyventojai iš 36 992 balsavimo teisę turėjusių asmenų. Iš balsavusiųjų 22 pasisakė už seniūnijų sujungimą ir 57 buvo prieš.

Naujoji Marijampolės miesto seniūnija darbą pradėjo 2023 m. rugpjūčio 1 d. Seniūnijai vadovauti paskirta buvusi Narto seniūnė Dalė Sabaliūnienė. Seniūnijų sujungimas į vieną buvo administracinės procedūros pobūdžio, todėl paslaugų teikimo tvarka ir vietos išliko nepakitusios. Naujosios seniūnijos personalas užėmė buvusių seniūnijų patalpas – aptarnaujami gretimų mikrorajonų gyventojai pagal jų gyvenamąją vietą.

Seniūnai
--------

* Dalė Sabaliūnienė, 2023–

Šaltiniai
---------

1. ↑  Marijampolės miesto seniūnija *marijampole.lt*
2. ↑  „Dėl Marijampolės savivaldybės Degučių, Mokolų ir Narto seniūnijų panaikinimo ir naujos Marijampolės savivaldybės Marijampolės miesto seniūnijos steigimo". *2023 m. gegužės 29 d. sprendimas Nr. 1-143*. Marijampolės savivaldybės taryba. Nuoroda tikrinta 2024-03-09.
3. ↑
4. ↑  Marijampolės mieste bus du merai?! Archyvuota kopija 2023-11-05 iš Wayback Machine projekto. *miesto.lt* 2023-07-13
5. ↑  Marijampolėje – gyventojų apklausa dėl seniūnijų sujungimo *suduvosgidas.lt* 2023-07-04
6. ↑  Ar tikrai Marijampolės mieste nebereikia seniūnijų? *msavaite.lt* 2023-05-27
7. ↑  Apklausa dėl miesto seniūnijų sujungimo gyventojų nesudomino *suvalkietis.lt* 2023-07-19
8. 1 2  *Pradeda veikti Marijampolės miesto seniūnija* *suduvosgidas.lt*, 2023-08-02

Nuorodos
--------

* Marijampolės miesto seniūnija. (Marijampole.lt)
* Marijampolė Archyvuota kopija 2021-12-06 iš Wayback Machine projekto. *regia.lt*

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Ž • A • RMarijampolės savivaldybės seniūnijos |
| --- |
|  |
| Kaimo seniūnijos | 
Gudelių seniūnija – Igliaukos seniūnija – Liudvinavo seniūnija – Marijampolės seniūnija – Sasnavos seniūnija – Šunskų seniūnija |
|  |
| Miesto seniūnijos (Marijampolės miestas) | 
~~Degučių seniūnija~~ – Marijampolės miesto seniūnija – ~~Mokolų seniūnija~~ – ~~Narto seniūnija~~ |

 |